CELEX: 
Language: lt
Date: 2018-10-16 00:00:00
Title: KOMISIJOS DELEGUOTASIS REGLAMENTAS (ES) …/... kuriuo nustatomas Europos Parlamento ir Tarybos reglamento (EB) Nr. 1082/2006 dėl Europos teritorinio bendradarbiavimo grupės (ETBG) taikymo ataskaitos rodiklių sąrašas

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               2006 m. liepos 5 d. Europos Parlamento ir Tarybos reglamento (EB) Nr. 1082/2006 dėl Europos teritorinio bendradarbiavimo grupės (ETBG)
                  1
                17 straipsnio pirmoje pastraipoje nustatyta, kad Komisija turi parengti šio reglamento taikymo ataskaitą. Ataskaita rengiama remiantis rodikliais, kurie turėtų būti nustatyti deleguotajame akte ir jais turėtų būti vertinamas efektyvumas, veiksmingumas, aktualumas, Europos pridėtinė vertė ir paprastinimo galimybės.
            
            
               Todėl šio deleguotojo akto tikslas – sudaryti sąrašą rodiklių, kuriais remiantis bus vertinamas ETBG reglamento taikymas. Vėliau šiuo vertinimu bus remiamasi rengiant Komisijos ataskaitą.
            
            
               2.KONSULTACIJOS PRIEŠ PRIIMANT AKTĄ
            
            
               Konsultacijos surengtos vadovaujantis Europos Parlamento, Tarybos ir Europos Komisijos bendrojo susitarimo dėl deleguotųjų aktų 4 punktu. Šio deleguotojo akto projektas aptartas 2013 m. liepos 4 d. ir 2017 m. liepos 14 d. ekspertų grupės posėdžiuose, kuriuose dalyvavo ekspertai iš visų valstybių narių. Apie posėdžių datas, darbotvarkes ir susijusius dokumentus tinkamai pranešta Europos Parlamentui, kad jo nariai galėtų pareikšti pageidavimą dalyvauti posėdžiuose.
            
            
               3.DELEGUOTOJO AKTO TEISINIAI ASPEKTAI
            
            
               Reglamento (EB) Nr. 1082/2006 17 straipsnio antra pastraipa Komisijai pagal 17a straipsnį suteikiami įgaliojimai priimti deleguotuosius aktus, kuriuose nustatomas pirmoje pastraipoje nurodytų rodiklių sąrašas.
            
            
               KOMISIJOS DELEGUOTASIS REGLAMENTAS (ES) …/...
            
            
               2018 10 16
            
            
               kuriuo nustatomas Europos Parlamento ir Tarybos reglamento (EB) Nr. 1082/2006 dėl Europos teritorinio bendradarbiavimo grupės (ETBG) taikymo ataskaitos rodiklių sąrašas
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2006 m. liepos 5 d. Europos Parlamento ir Tarybos reglamentą (EB) Nr. 1082/2006 dėl Europos teritorinio bendradarbiavimo grupės (ETBG)
                  2
               , ypač į jo 17 straipsnio antrą pastraipą,
            
            
               kadangi: 
            
            
               (1)pirmoje Reglamento (EB) Nr. 1082/2006 taikymo ataskaitoje Komisija pasiūlė keletą pakeitimų
                  3
               . Europos Parlamento ir Tarybos reglamentu (ES) Nr. 1302/2013
                  4
                buvo pagerintos, patikslintos ir supaprastintos Europos teritorinio bendradarbiavimo grupių (ETBG) steigimo ir veikimo sąlygos;
            
            
               (2)pagal Reglamento (EB) Nr. 1082/2006 17 straipsnio pirmą pastraipą Komisija Europos Parlamentui, Tarybai ir Regionų komitetui pateikia to reglamento taikymo ataskaitą, kurioje, remiantis tam tikrais rodikliais, įvertinamas jo efektyvumas, veiksmingumas, aktualumas, Europos pridėtinė vertė ir paprastinimo galimybės;
            
            
               (3)rodikliai turėtų padėti Komisijai susidaryti nuomonę apie iki tol padarytą pažangą. Turėtų būti nustatyta ataskaitai reikalingos informacijos rinkimo pabaigos data, o pažanga turėtų būti matuojama lyginant padėtį laikotarpio pradžioje ir pabaigoje. Rengiant ataskaitą turėtų būti remiamasi tiek kiekybiniais, tiek kokybiniais rodikliais;
            
            
               (4)pagal Reglamento (ES) Nr. 1302/2013 3 straipsnio antrą pastraipą tas reglamentas taikomas nuo 2014 m. birželio 22 d. Pagal to reglamento 2 straipsnio pereinamojo laikotarpio nuostatas tai, kokia patvirtinimo procedūra taikoma šiuo metu steigiamoms ETBG, priklauso nuo 2014 m. birželio 22 d. datos. Todėl rodiklių, kuriais matuojama pažanga, atskaitos pradžia turėtų būti 2014 m. birželio 21 d. Rodikliui reikalingų duomenų ar informacijos gavimo pabaigos data gali būti nustatyta tik rengiant reglamento taikymo ataskaitą ir turėtų būti joje nurodyta;
            
         
         
            
               (5)efektyvumo rodikliu turėtų būti parodyta, ar Reglamentu (EB) Nr. 1082/2006 pavyko pasiekti jame nustatytų tikslų arba kokia pažanga padaryta jų siekiant;
            
            
               (6)veiksmingumo rodikliu vertinamas panaudotų išteklių ar sąnaudų ir pasiektų pokyčių arba rezultatų santykis. Kalbant apie ETBG steigimo patvirtinimo procedūrą, informaciją apie įvairių už bendradarbiavimą atsakingų teisės subjektų įvairias steigimo išlaidas gali pateikti tik nacionalinės valdžios institucijos, kurios jau yra tvirtinusios panašius subjektus. Vertinant iki dabar padarytą ETBG pažangą ir netiesiogiai Reglamento (EB) Nr. 1082/2006 veiksmingumą, ETBG veiklos išlaidos turėtų būti palygintos su išlaidomis, patiriamomis steigiant kitokį už bendradarbiavimą atsakingą teisės subjektą. Tačiau toks palyginimas įmanomas tik tais atvejais, kai prieš įsteigiant ETBG buvo įsteigtas kitoks už bendradarbiavimą atsakingas teisės subjektas;
            
            
               (7)aktualumo rodikliu vertinama, kokiu mastu Reglamento (EB) Nr. 1082/2006 tikslai ir nuostatos atitinka galimų ETBG narių poreikius;
            
            
               (8)tvarumo rodikliu, kuris yra susijęs su aktualumu, vertinamas užregistruotų ETBG, kurios iš tikrųjų nevykdo jokios veiklos, skaičius;
            
            
               (9)Europos pridėtinės vertės rodikliu vertinama, ar ETBG buvo įsteigtos dėl to, kad buvo priimtas Reglamentas (EB) Nr. 1082/2006, nes be to pagal to laikotarpio tarptautinės arba nacionalinės teisės aktus ETBG nariai būtų negalėję įsteigti už teritorinį bendradarbiavimą atsakingų teisės subjektų;
            
            
               (10)kalbant apie tolesnio Reglamento (EB) Nr. 1082/2006 paprastinimo galimybes, turėtų būti įvertintos Reglamentu (ES) Nr. 1302/2013 nustatytos paprastinimo priemonės, tokios kaip naujų ETBG steigimo procedūra ir nebylusis nacionalinių patvirtinimo institucijų pritarimas,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Reglamento (EB) Nr. 1082/2006 taikymo ataskaitoje naudotini rodikliai nustatyti šio reglamento priede.
            
            
               2 straipsnis
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2018 10 16
            
            
               
                     Komisijos vardu
               
               
                     Pirmininkas
                     Jean-Claude JUNCKER
               
            
         
         
            
                  
                     (1)
                  
                        OL L 210, 2006 7 31, p. 19.
               
               
                  
                     (2)
                  
                        OL L 210, 2006 7 31, p. 19.
               
               
                  
                     (3)
                  
                        Komisijos ataskaita Europos Parlamentui ir Tarybai „Reglamento (EB) Nr. 1082/2006 dėl Europos teritorinio bendradarbiavimo grupės (ETBG) taikymas“ (COM(2011) 462 final, 2011 7 29).
               
               
                  
                     (4)
                  
                        2013 m. gruodžio 17 d. Europos Parlamento ir Tarybos reglamentas (ES) Nr. 1302/2013, kuriuo iš dalies keičiamas Reglamentas (EB) Nr. 1082/2006 dėl Europos teritorinio bendradarbiavimo grupės (ETBG) atsižvelgiant į patikslintas, supaprastintas ir pagerintas tokių grupių steigimo ir jų veikimo sąlygas (OL L 347, 2013 12 20, p. 303).
               
            
      
    ---documentbreak--- 
      
         
         
            
               PRIEDAS
            
            
               Reglamento (EB) Nr. 1082/2006 dėl Europos teritorinio bendradarbiavimo grupės (ETBG) taikymo ataskaitos rodiklių sąrašas
            
            
            
                     
                        Vertinimo kriterijus
                     
                  
                  
                     
                        Rodiklio pavadinimas
                     
                  
                  
                     
                        Matavimo vienetas
                     
                  
               
                     
                        Efektyvumas
                     
                  
                  
                     
                        Valstybių narių nacionalinių taisyklių atitiktis šiam reglamentui
                     
                  
                  
                     
                        Valstybių narių, kurios ataskaitos laikotarpio pabaigoje buvo priėmusios patikslintas įgyvendinimo taisykles, skaičius
                     
                  
               
                     
                  
                  
                     
                        Steigiamų ETBG skaičiaus didėjimas (atskaitos pradžia: ETBG skaičius 2014 m. birželio 21 d. – X)
                     
                  
                  
                     
                        ETBG skaičius ataskaitos laikotarpio pabaigoje
                     
                  
               
                     
                  
                  
                     
                        Įsteigtų ETBG narių skaičiaus didėjimas (atskaitos pradžia: ETBG narių skaičius jų įsteigimo dieną)
                     
                  
                  
                     
                        ETBG narių skaičius ataskaitos laikotarpio pabaigoje
                     
                  
               
                     
                  
                  
                     
                        ETBG narių skaičiaus didėjimas pagal kategoriją (atskaitos pradžia: narių skaičius 2014 m. birželio 21 d. – X)
                     
                     
                        Detalūs kiekvienos nario kategorijos rodikliai:
                     
                     
                        ·valstybių narių
                     
                     
                        ·nacionalinių valdžios institucijų
                     
                     
                        ·regioninių valdžios institucijų
                     
                     
                        ·vietos valdžios institucijų
                     
                     
                        ·valstybinių įmonių
                     
                     
                        ·įmonių, kurioms pavesta teikti visuotines ekonominės svarbos paslaugas
                     
                     
                        ·asociacijų, kurias sudaro vienos ar kelių pirmiau nurodytų kategorijų subjektai
                     
                     
                        ·pirmiau nurodytus subjektus atitinkančių trečiųjų šalių arba užjūrio šalių ar teritorijų nacionalinių, regioninių arba vietos valdžios institucijų arba įstaigų ar įmonių
                     
                  
                  
                     
                        Skaičius ataskaitos laikotarpio pabaigoje
                     
                  
               
                     
                  
                  
                     
                        Įsteigus ETBG suteiktų paslaugų skaičiaus didėjimas (atskaitos pradžia: skaičius paslaugų, suteiktų 2014 m. birželio 21 d. – X)
                     
                     
                        Detalūs kiekvienos paslaugų kategorijos rodikliai:
                     
                     
                        ·sveikatos
                     
                     
                        ·švietimo ir mokymo
                     
                     
                        ·aplinkos, energetikos ir gamtos apsaugos
                     
                     
                        ·transporto
                     
                     
                        ·mokslinių tyrimų
                     
                     
                        ·kita
                     
                  
                  
                     
                        Skaičius ataskaitos laikotarpio pabaigoje
                     
                  
               
                     
                        Veiksmingumas
                     
                  
                  
                     
                        ETBG įsteigimo išlaidos, palygintos su panašių struktūrų, įsteigtų pagal tarptautinę arba nacionalinę teisę, steigimo išlaidomis
                           1
                        
                     
                  
                  
                     
                        EUR
                     
                  
               
                     
                  
                  
                     
                        ETBG veikimo išlaidos, palygintos su panašių struktūrų, įsteigtų pagal tarptautinę arba nacionalinę teisę, veikimo išlaidomis
                     
                  
                  
                     
                        EUR
                     
                  
               
                     
                  
                  
                     
                        ETBG steigimo patvirtinimo procedūra, palyginta su panašių subjektų įsteigimo pagal tarptautinę arba nacionalinę teisę patvirtinimo procedūra
                     
                  
                  
                     
                        Mėnesių skaičius 
                     
                  
               
                     
                        Aktualumas
                     
                  
                  
                     
                        ETBG (kaip vadovaujančiosios institucijos) panaudojimas įgyvendinant bendradarbiavimo programą (atskaitos pradžia: ETBG, kurios yra vadovaujančiosios institucijos, skaičius 2014 m. birželio 21 d. – X)
                     
                  
                  
                     
                        ETBG, paskirtų bendradarbiavimo programos vadovaujančiosiomis institucijomis, skaičius ataskaitos laikotarpio pabaigoje
                     
                  
               
                     
                  
                  
                     
                        ETBG panaudojimas įgyvendinant bendradarbiavimo programos dalį (pvz., paprogrames, mažų projektų fondus, žmonių tarpusavio ryšiais pagrįstus projektus, integruotas teritorines investicijas, bendrus veiksmų planus) (atskaitos pradžia: ETBG, kurios yra vadovaujančiosios institucijos, skaičius 2014 m. birželio 21 d. – X)
                     
                  
                  
                     
                        ETBG, paskirtų įgyvendinti bendradarbiavimo programos dalį, skaičius ataskaitos laikotarpio pabaigoje
                     
                  
               
                     
                  
                  
                     
                        ETBG panaudojimas įgyvendinant veiksmą (atskaitos pradžia: ETBG, kurios yra vadovaujančiosios institucijos, skaičius 2014 m. birželio 21 d. – X)
                     
                     
                        Detalūs kiekvienos veiksmo kategorijos rodikliai:
                     
                     
                        ·veiksmas, vykdomas pagal bendradarbiavimo programą (tarpvalstybinę, tarptautinę ar tarpregioninę)
                     
                     
                        ·veiksmas, Sąjungos remiamas iš Europos regioninės plėtros fondo pagal investicijų į ekonomikos augimą ir darbo vietų kūrimą tikslo programą
                     
                     
                        ·veiksmas, Sąjungos remiamas iš Europos socialinio fondo
                     
                     
                        ·veiksmas, Sąjungos remiamas iš Sanglaudos fondo
                     
                     
                        ·veiksmas ir (arba) projektas, Sąjungos remiamas ne pagal sanglaudos politikos programas
                     
                  
                  
                     
                        Skaičius ataskaitos laikotarpio pabaigoje
                     
                  
               
                     
                  
                  
                     
                        Naudojimasis įvairiomis taikytinos teisės pasirinkimo galimybėmis:
                     
                     
                        ·teisė, taikytina susitarimo išaiškinimo ir vykdymo užtikrinimo tikslais (8 straipsnio 2 dalies g punktas);
                     
                     
                        ·teisė, taikytina organų veiklai (8 straipsnio 2 dalies h punktas), ir
                     
                     
                        ·tiesiogiai su ETBG veikla susijusi teisė (8 straipsnio 2 dalies j punktas)
                     
                  
                  
                     
                        Kokybinis
                     
                  
               
                     
                  
                  
                     
                        Naudojamų savų darbuotojų skaičius, išreikštas viso personalo procentine dalimi
                           2
                        
                     
                  
                  
                     
                        Procentinė dalis
                           3
                        
                     
                  
               
                     
                  
                  
                     
                        Veiksniai, lemiantys įstaigų, kurios oficialiai sudarė ETBG susitarimą, sprendimą įsteigti ETBG
                     
                  
                  
                     
                        Kokybinis
                     
                  
               
                     
                        Tvarumas
                     
                  
                  
                     
                        Įregistruotos, bet veiklos nevykdančios ETBG
                     
                  
                  
                     
                        Skaičius
                     
                  
               
                     
                        ES pridėtinė vertė
                     
                  
                  
                     
                        Už teritorinį bendradarbiavimą atsakingų struktūrų ir tinklų, įsteigtų todėl, kad pagal Reglamentą (EB) Nr. 1082/2006 buvo pasiūlyta ETBG priemonė, skaičius
                     
                  
                  
                     
                        Kiekybinis / kokybinis
                     
                  
               
                     
                  
                  
                     
                        Pagal ES teisę įsteigto teisės subjekto privalumai, palyginti su pagal tarptautinę arba nacionalinę teisę veikiančiais teisės subjektais
                     
                  
                  
                     
                        Kokybinis
                     
                  
               
                     
                        Teisės aktu nustatytas supaprastinimas
                     
                  
                  
                     
                        Vidutinė ETBG steigimo (pirmo etapo, t. y. iki susitarimo projekto pateikimo) trukmė iki šio reglamento pakeitimo ir po jo
                     
                  
                  
                     
                        Mėnesiai
                     
                  
               
                     
                  
                  
                     
                        Vidutinė ETBG steigimo (antro etapo, t. y. nuo susitarimo projekto pateikimo iki galutinio jo patvirtinimo) trukmė iki šio reglamento pakeitimo ir po jo
                     
                  
                  
                     
                        Mėnesiai
                     
                  
               
                     
                  
                  
                     
                        Nebyliųjų pritarimų, kuriuos teikia nacionalinės institucijos, išskyrus ETBG registruotosios būstinės valstybės narės institucijas, skaičius
                     
                  
                  
                     
                        Skaičius (ir kokybinis)
                     
                  
               
         
         
            
                  
                     (1)
                  
                        Pvz., Euroregioninio bendradarbiavimo grupės (Europos Taryba); euroregionai, eurorajonai; Zweckverband (Vokietijos teisės) subjektai, Consorcio (Ispanijos teisės) subjektai, Groupement local de coopération transfrontalière (Prancūzijos teisės) subjektai.
               
               
                  
                     (2)
                  
                        „Savi darbuotojai“ – tai kiti nei ETBG narių deleguotieji darbuotojai.
               
               
                  
                     (3)
                  
                        Procentinė dalis, remiantis darbuotojų skaičiumi. Nebūtina atsižvelgti į etato ekvivalentus.